Waqt attività politika fil-pjazza ta’ Raħal Ġdid, il-Prim Ministru u Mexxej Laburista Joseph Muscat qal li fl-ewwel sena tiegħu, il-Gvern wera bil-kliem u bil-fatti li kapaċi jkun l-aqwa fl-Ewropa. Dr Muscat qal li f’sena il-Gvern rnexxilu jkabbar l-ekonomija b’erba darbiet aktar mis-sena ta’ qabel u ġab il-finanzi fis-sod. Żied li bħalissa pajjiżi oħra qed iħarsu lejn x’għamlet Malta biex jagħmlu l-istess. Qal li f’sena l-Gvern għal kull impjieg li ntilef ħoloq disgħa ġodda, li qed jagħti opportunità tad-deheb biex aktar nisa u rġiel joħorġu jaħdmu hekk kif se jkun qed joffri ic-child care centres b’xejn, u li se jkun qed jagħti lura flus tal-VAT tar-reġistrazzjoni tal-karozza filwaqt li rnexxilu jraħħas il-kontijiet tad-dawl u l-ilma. Qal li filwaqt li pajjiżi oħra ewropej għadhom qed jidibattu dwar il-youth garuantee, Malta diġa’ bdiet timplentah. Dr Muscat irringrazzja lill-kandidat Socjalista għall-President tal-Kummissjoni Ewropeja Martin Schulz li wkoll kien preżenti għal din l-attività u qal li ġie f’Raħal Ġdid biex nuru li l-politika m’ghandiex issir fil-palazzi ta’ Brussell iżda qalb in-nies fil-lokalitajiet. Qal li Schulz huwa ħabib ta’ Malta u jista jgħin lil Malta fost l-oħrajn fil-qasam tal-immigrazzjoni. Żied li huwa tal-għageb kif l-Ewropa għandha regolamenti fuq kollox saħansitra fuq id-daqs tal-frott u ħafna affarjiet oħra irrelevanti u ma għandiex politika komuni dwar l-immigrazzjoni. Dr Muscat qal li jekk Schulz jkun President tal-Kummissjoni Ewropeja se jkun qed jara li jkun hemm politika ewropeja komuni dwar l-immigrazzjoni li tinkludi fost l-oħrajn li l-pajjiżi kollha tal-Unjoni Ewropeja jieħdu l-immigranti skont kif ħaqqhom b’mod madatorju u mhux volontarjament.